**Møtetid:**  Tirsdag 7. november 2017 kl. 18.30

**Møtested:**  Leif Grønnevik i Odins vei

**Deltakere:**  Harald Bjørgo, Sigmund Leine, Leif Birger Grønnevik og Svein Eystein Lindberg.

**Gjest:**  Johan Hovda

**Referat til:**  Deltakere og forfalne, Viera Rozmara-Frydenlund, Endre Erlandsen, Willy Hauge, Arne Berg, Arnfinn Lundem, Bjørn Geirr Harsson og Ragnar Nøklebye.

**Forfall:** Bjørn Olav Solberg, Finn Holm, Bjørn Devold, Sigmund Rypdal og Lise Strat.

**Saker:**

1. **Velkommen v/ Harald.**Leif ønsket velkommen til Odins vei. Det ble servert kake og smultringer.
2. **Referat fra siste møte** ble godkjent
3. **Forslag til RYLA-kandidat**Målsetningen med RYLA er å gi "morgendagens næringsliv" impulser og ideer til godt lederskap, og samtidig gjøre deltakerne kjent med Rotary og Rotaract, våre verdier og virksomhet i klubbene. RYLA-målgruppen er unge i alderen 18-30 år, gjerne kandidater som har passert 20 med litt arbeids- og/eller prosjekterfaring, pluss at de har et ønske om å utforske sine egne tanker om ledelse og lederskap. Typisk deltaker er en som har vist initiativ, evner og vilje til sosialt medansvar ved å være leder innen speidervirksomhet, musikkorps, elevråd, studentorganisasjoner eller annet. Vi sparer 500,- på å melde på kandidat(er) innen 31.01, slik at forslag på aktuelle kandidater ønskes fra alle medlemmer snarest og senest 21. november.  
   **Vedtak**: I komitemøte kom forslaget Audun Hovda opp (sønn til Johan Hovda som er kandidat til medlemskap), foreslått av Svein. Audun er en politisk aktiv ung mann på 18 år. I tillegg foreslås Said Hosseini, Johannes Orvin Hansen og Ragnhild Lilleng som var kandidater i fjor.
4. **Polio+ 1:**Det er tanker/forslag om å kutte ut vinflaske til eksterne foredragsholdere/bedriftsbesøk, og i stedet gi for eksempel "et bevis" for at de har støttet Polio+ med NOK 450,- (eller annen sum) (Klubben betaler inn for eksempel 150, noe som Bill & Melinda Gates Foundation dobler, og dermed 450,-). Visst nok er det ikke alle som er like begeistret for å få vinflaske av forskjellige årsaker og noen tåler ikke å få en vinflaske. Er dette en god idé, skal vi fortsette med vinflaske eller blomster, eller er det andre forslag?   
   **Vedtak:** Komiteen er av den mening at dette er et godt forslag og ønsker dette gjennomført.
5. **Polio+ 2:**

End Polio Now er i sluttfasen, og Rotary har som mål å samle sammen 150 mill.US$. Når B&M Gates Foundation dobler dette blir det US$ 450 millioner, noe som skal være nok til å "sette inn nådestøtet". Klubbene i D2310 oppfordres derfor til å gi US$ 1.500, noe som tilsvarer NOK 12.000. Dette er i og for seg en styresak, men beløpet er såpass stort, at jeg ønsker å lufte stemningen blant medlemmene. 12.000 gjør større innhogg i prosjektmidlene til en liten klubb enn for større klubber. Kanskje hadde det vært mer naturlig å bli oppfordret til å gi en viss sum pr. medlem, men ønsket er altså 12.000 pr. klubb. Synes dere at klubben bør gi 12.000, gi en mindre sum (eventuelt hvor mye), eller gir vi nok gjennom "den faste 50-lappen" og har gitt nok i andre sammenhenger?   
**Vedtak:** Komiteen er av den mening at dette er et godt forslag og ønsker dette gjennomført.  
  
Harald informerte om et forslag fra Hønefoss-Ringerike om en stand før jul for å markedsføre polio og Rotary.   
**Vedtak:** Vi er skeptisk til å arrangere dette før jul. Kan vi bruke litt mer tid på å se om dette kan gjennomføres etter nyttår og om vi ønsker å gjennomføre dette? Styret får ta beslutningen.

1. **Flyktningementor**:   
   Fikk i går en telefon fra Odd Grann, tidligere generalsekretær i Norges Røde Kors. Han er leder av komiteen i Gimle Rotaryklubb som bla er mentorer for flyktninger. De følger bla opp en kar fra Eritrea som har bodd i Hønefoss i 1,5 år. Tidligere bodde han i Kongsvinger alene, men har nå fått familien sin hit. Han er utdannet sykepleier og har fått utdannelsen sin godkjent i Norge, men har ikke gode nok norskkunnskaper ennå til å få jobb. Han går på norskundervisning, men har behov for mer kontakt med det norske samfunnet. Familien er kristen og går i kirken hver søndag. NAV er også inne i bildet. Har dere forslag/tips til Odd Grann, om hvordan flyktningen kan få bedre kontakt med samfunnet?  (Jeg sender også saken til Ivar i Hønefoss/Ringerike).   
   **Vedtak:** Komiteen er av den mening at dette er en god ide. Det betinger at vi gjør dette til VÅRT prosjekt, men vi lurer på om det er noen kostnad i prosjektet. Har vi medlemmer i klubben som kan tenke seg å engasjere seg i dette prosjektet?
2. **Forslag til møteprogram:**

|  |  |  |
| --- | --- | --- |
| **Foredragsholder** | **Tema** | **Kontaktperson** |
| Ryla og Utvekslingstudent | Forteller om sin opplevelse fra fjoråret |  |
| Jan Helge Østlund | Øyas historie | Jan Helge |
| Knut Hundhammer | Statnett | Leif |
| Direktør | Norsk Titan Bedriftsbesøk | Sigmund R |
| Pelle Gangeskar | Ringerike Utviklings arbeid for å skape ny virksomhet | Svein Eystein |
| Steffen Fagerås | Smart Service - Anbudsvinneren | Svein Eystein |
| Eilev Mellerud | Gårdsbesøk Søndre Sørum | Ragnar |
| Ego foredrag fra «gamle» medlemmer | Etter liste | Programsnekker |
| John Magne Trulsen | Fra bil til reise | Sigmund L |
| Bård Risøy | Satelittstasjon Bedriftsbesøk | Harald |
| Bjørn Olav | Nødnett og DAB | Leif |

1. **Neste møte:**Svein Eystein

Hønefoss, 7. november 2017

Svein Eystein